FI
28.2.2023
Euroopan unionin virallinen lehti
C 75/161
1.16 ETSK on huolissaan siitä, että jäsenvaltioiden säännöksissä sallitaan yleisesti (vanhan tervan, PCB:n, PCP:n, asbestin, vanhan mineraalivillan) saastuttaman jätteen käyttö teiden pohjamateriaalina (tiettyyn prosenttiosuuteen saakka).
Tällaista jätettä sijoitetaan myös erityisille kaatopaikoille.
Kaikesta EU:ssa syntyvästä jätteestä yli kolmannes on rakennus- ja purkujätettä (2).
Asiaan liittyy paikoin eturistiriitoja, esimerkiksi jos tienrakennuksen ja muun infrastruktuurin pohjamaata ei käytetä laajassa mittakaavassa rakennusjätteen varastointipaikkana.
1.17 ETSK ilmaisee huolensa sen johdosta, että valmius uudelleenkäyttöön, uudelleenvalmistukseen ja kierrätykseen edellyttää tuotesuunnittelua, jolla helpotetaan komponenttien ja materiaalien erottelua kierrätysvaiheessa ja jossa vältetään materiaaliseosten ja vaikeasti hyödynnettävien materiaalien käyttöä, ja että kaikki uudelleenhyödyntämiseen liittyvät toimet altistavat työntekijöitä hyvin paljon kyseisille aineille.
EU-OSHA antaa kannustusta yrityksille, jotka ovat esittäneet innovatiivisia ratkaisuja tällaisiin ongelmiin, esimerkiksi vaarallisten liuottimien poistamista tienrakennus- ja teidenkorjau­ salan uusiomateriaalien analyysimenetelmistä.
ETSK katsookin, että nämä työterveyden ja -turvallisuuden kannalta olennaiset näkökohdat on otettava huomioon uudessa asetuksessa.
ETSK:n näkemyksen mukaan tässä yhteydessä on varmistettava työpaikkojen ja taloudellisen kehityksen lisäksi myös sosioekonomiset ja ympäristöön liittyvät parannukset yritysten yhteiskuntavastuun periaatteiden ja asianomaisen asetuksen pohjalta.
1.18 ETSK katsoo, että ehdotusta on tarkistettava huomattavasti, jotta sen avulla voidaan saavuttaa sille asetetut päätavoitteet.
2.
Yleistä 2.1 Rakennustuoteasetuksen täytäntöönpanoa koskevan komission vuoden 2016 kertomuksen mukaan asetuksen täytäntöönpanossa on tiettyjä puutteita.
Rakennustuoteasetuksen arviointi, REFIT-foorumin lausunnot sekä jäsenvaltioiden ja sidosryhmien palaute ovat tuoneet selvästi esille sääntelykehyksen puutteet, jotka haittaavat rakennustuotteiden sisämarkkinoiden toimintaa ja joiden takia rakennustuoteasetuksen tavoitteita ei ole saavutettu.
2.2 Euroopan vihreän kehityksen ohjelmaa koskevassa tiedonannossa (3), kiertotalouden toimintasuunnitelmassa ja rakennusten perusparannusaaltoa koskevassa tiedonannossa (4) korostettiin rakennustuoteasetuksen roolia energia- ja resurssitehokkaisiin rakennuksiin ja peruskorjauksiin tähtäävissä ja rakennustuotteiden kestävyysnäkökohtiin ja kiertotalouteen siirtymiseen liittyvissä toimissa.
Rakennusten energiatehokkuutta koskevan direktiivin tarkistusehdotuk­ sessa (5) korostettiin rakennusten ja rakennusaineiden elinkaaren aikaisten kasvihuonekaasupäästöjen merkitystä määritettäessä uusien rakennusten lämmitysvaikutusta vuodesta 2030 alkaen.
2.3 EU:n metsästrategiassa ja kestävää hiilen kiertoa koskevassa tiedonannossa (6) ilmoitettiin, että rakennustuotease­ tuksen tarkistukseen liittyen laaditaan menetelmä ja luotettava ja selkeä standardi rakennustuotteiden ja hiilidioksidin talteenoton ja hyötykäytön ilmastohyötyjen määrittämiseksi.
2.4 Sekä Euroopan parlamentti että neuvosto ovat vaatineet toimia, joilla edistetään rakennustuotteiden kiertoa, puututaan rakennustuotteiden sisämarkkinoiden esteisiin ja edistetään Euroopan vihreän kehityksen ohjelman ja kiertotalouden toimintasuunnitelman tavoitteita.
2.5 Rakennustuoteasetuksen tarkistuksen kahtena yleistavoitteena on 1) saavuttaa rakennustuotteiden hyvin toimivat sisämarkkinat ja 2) edistää vihreän ja digitaalisen siirtymän tavoitteita sekä etenkin resurssien käytön ja kilpailun kannalta nykyaikaisia ja toimivia markkinoita.
2.6 Rakennustuoteasetuksella rajoitetaan merkittävästi alan mahdollisuuksia ilmoittaa johdonmukaisella ja yhdenmu­ kaistetulla tavalla tuotteiden suoritustasosta ja erotella tuotteita ilmastoon, ympäristöön ja kestävyyteen liittyvän suoritustason perusteella.
Se rajoittaa merkittävästi myös jäsenvaltioiden mahdollisuuksia määrittää kansallisia vaatimuksia rakennuksille tai sisällyttää julkisiin hankintoihin kestävyystavoitteita koskevia kriteereitä niin, ettei vaaranneta sisämarkkinoiden toimintaa.
(2) (3) (4) (5) (6)
https://ec.europa.eu/environment/topics/waste-and-recycling/construction-and-demolition-waste_en COM(2019) 640 final.
COM(2020) 662 final.
COM(2021) 802 final.
COM(2021) 800 final.